《九日溪偶成》
宋代·钱熙

渔家深处住，鸥鹭泊柴扉。
雨过山迷径，潮来风满衣。
岸幽分远景，波冷漾清晖。
却忆曾游赏，严陵有旧矶。

作者简介：（953—1000）泉州南安人，字太雅。博贯群籍，善属文。陈洪进辟为巡官，专掌笺奏。宰相李昉深加赏重，为延誉于朝。太宗雍熙二年进士。补度州观察推官。迁殿中丞、直史馆。淳化中任参知政事，坐事削职。真宗即位，迁右司谏，通判杭州，被劾徙越州。愤恚成疾卒。有集。